b'\n_START_ARTICLE_\nKaren McCluskey\n_START_SECTION_\nKausi 1\n_START_PARAGRAPH_\nKaren McCluskey esiteltiin sarjassa yhten\xc3\xa4 Wisteria Lanen asukkina. Jaksossa "Libe Alone and Like It" selvi\xc3\xa4\xc3\xa4, ett\xc3\xa4 h\xc3\xa4n sairastaa vaikeaa niveltulehdusta ja kuinka Lynette auttaa h\xc3\xa4nt\xc3\xa4 t\xc3\xa4m\xc3\xa4n kaaduttua ennen kuin kaksikosta tuli hyvi\xc3\xa4 yst\xc3\xa4vi\xc3\xa4. Rouva McCluskey tunnetaan naapuruston riidanhaluisena vanhana naisena, joka aiheuttaa mennen tullen riitaa ja kaaosta. Rouva McCluskey on kuitenkin syv\xc3\xa4ll\xc3\xa4 sisimm\xc3\xa4ss\xc3\xa4\xc3\xa4n eritt\xc3\xa4in kiltti nainen t\xc3\xa4ynn\xc3\xa4 rakkautta. Kaudella paljastettiin my\xc3\xb6s, ett\xc3\xa4 h\xc3\xa4nell\xc3\xa4 oli poika joka kuoli 12-vuotiaana. Rouva McCluskey tarjoutui vahtimaan Scavojen lapsia, mutta Lynette torjui tarjouksen pit\xc3\xa4en McCluskeyta "muinaisena". Koko sarjan ajan h\xc3\xa4nt\xc3\xa4 kutsutaan Karenin sijaan rouva McCluskeyksi.\n_START_SECTION_\nKausi 2\n_START_PARAGRAPH_\nRouva McCluskey antoi vahingossa Lynetten ty\xc3\xb6kaverille s\xc3\xa4hk\xc3\xb6shokin luullen t\xc3\xa4m\xc3\xa4n aikovan kidnapata Lynetten lapset. Jaksossa 15 h\xc3\xa4n l\xc3\xb6ysi Breen sammuneena talonsa etupihalta ja sanoi Lynettelle Breen olleen humalassa vahtiessa t\xc3\xa4m\xc3\xa4n lapsia. Breen alkoholiongelma paransi rouva McCluskeyn suhdetta Lynetteen, t\xc3\xa4m\xc3\xa4n saadessa vahtia Scavojen lapsia Breen sijaan. Kauden loppua kohden h\xc3\xa4n tuki Lynettea, joka seurasi miest\xc3\xa4\xc3\xa4n Tom Scavo Atlantic Cityyn saadakseen selville Tomin mahdollisesta toisesta naisesta.\n_START_SECTION_\nKausi 3\n_START_PARAGRAPH_\nKolmannella kaudella rouva McCluskeysta tuli n\xc3\xa4kyv\xc3\xa4mpi osa sarjaa, hahmon liittyess\xc3\xa4 usein sosiaalisiin rooleihin ja yst\xc3\xa4vystyess\xc3\xa4 jopa Edie Brittin kanssa. Bree Hodgen erkaantuneen tarinan vuoksi McCluskey n\xc3\xa4htiin usein muiden kolmen p\xc3\xa4\xc3\xa4kotirouvan kanssa. Jaksossa "Liaisons" paljastettiin, ett\xc3\xa4 rouva McCluskeylla on itsell\xc3\xa4\xc3\xa4nkin salaisuus; h\xc3\xa4nell\xc3\xa4 s\xc3\xa4ilytt\xc3\xa4\xc3\xa4 kuolleen miehens\xc3\xa4 Gilbertin ruumista kellarinsa pakastimessa. Seuraavassa jaksossa karen murtaa k\xc3\xa4tens\xc3\xa4 ja joutuu sairaalaan. Samaan aikaan ensin Parker Scavo ja sitten Ida Greenberg l\xc3\xb6yt\xc3\xa4v\xc3\xa4t Gilbertin ruumiin. Karen onnistuu saamaan Parkerin pysym\xc3\xa4\xc3\xa4n hiljaa, mutta Ida menee poliisin puheille jolloin Karen joutuu vankilaan. Rouva McCluskey joutuu kaupungin puheenaiheeksi sanan levitess\xc3\xa4. Paikalliset lapset alkavat kiusasta h\xc3\xa4nt\xc3\xa4 heitt\xc3\xa4m\xc3\xa4ll\xc3\xa4 munia talon seini\xc3\xa4 p\xc3\xa4in ja maalamalla sanan "Noita" t\xc3\xa4m\xc3\xa4n ulko-oveen. Lynette vaihtaa lastenvahtia pit\xc3\xa4\xc3\xa4kseen Karenin erossa lapsistaan, mutta Parker jatkaa t\xc3\xa4m\xc3\xa4n puolustamista ja pyyt\xc3\xa4\xc3\xa4 Karenia kertomaan totuuden. Karen menee Traversin syntym\xc3\xa4p\xc3\xa4iville ja paljastaa tekonsa. Rouva McCluskey selitt\xc3\xa4\xc3\xa4 tulleensa kotiin viikonloppumatkalta ja l\xc3\xb6yt\xc3\xa4neens\xc3\xa4 Gilbertin kuolleena. Odottaessaan aamuun soittaakseen hautaustoimistoon, Karen tarkisti Gilbertin el\xc3\xa4kej\xc3\xa4rjestelyt ja huomasi t\xc3\xa4m\xc3\xa4n j\xc3\xa4tt\xc3\xa4v\xc3\xa4n koko omaisuutensa ex-vaimolleen. Pel\xc3\xa4tess\xc3\xa4\xc3\xa4n menett\xc3\xa4v\xc3\xa4ns\xc3\xa4 kaiken rouva McCluskey piti ruumista pakastimessa. Lynette palkkasi rouva McCluskeyn takaisin lastenvahdiksi ja kertoi t\xc3\xa4lle perheen kaivanneen t\xc3\xa4t\xc3\xa4 jolloin rouva McCluskey my\xc3\xb6nsi kaivanneensa itsekin Scavoja.\n_START_SECTION_\nKausi 4\n_START_PARAGRAPH_\nRouva McCluskey kyselee Katherine Mayfairin grillijuhlissa t\xc3\xa4m\xc3\xa4n vuosien takaisen l\xc3\xa4hd\xc3\xb6n syyt\xc3\xa4, jolloin Katherine j\xc3\xa4rkyttyy ajatellessaan t\xc3\xa4m\xc3\xa4n muistavan liikaa. Selvi\xc3\xa4\xc3\xa4, ett\xc3\xa4 Karen tapasi vahtia Katherinen tyt\xc3\xa4rt\xc3\xa4 Dylania ja tiesi asioita t\xc3\xa4m\xc3\xa4n is\xc3\xa4st\xc3\xa4, vaikka jopa Dylan v\xc3\xa4itt\xc3\xa4\xc3\xa4 is\xc3\xa4ns\xc3\xa4 j\xc3\xa4tt\xc3\xa4neen perheen ollessaan vauva._NEWLINE_Karen antaa my\xc3\xb6hemmin mielipiteens\xc3\xa4 uusien naapureiden Bobin ja Leen suihkul\xc3\xa4hteest\xc3\xa4 sanoen sen olevan "paska". Kun Katherine ja Lynette pyrkiv\xc3\xa4t molemmat kodinomistajien yhdistyksen puheenjohtajaksi Karen antaa \xc3\xa4\xc3\xa4nens\xc3\xa4 Lynettelle, mutta Katherine voittaa silti._NEWLINE_Jaksossa "Something\'s Coming" rouva McCluskey kutsuu vastentahtoisesti Lynetten perheineen kotiinsa suojaan tornadolta. Mutta kutsuessaan Ida Greenbergun ja t\xc3\xa4m\xc3\xa4n lemmikkikissa Tobyn asiat mutkistuvat Lynetten miehen ollessa kissoille allerginen. Lynette yritt\xc3\xa4\xc3\xa4 salakuljettaa Tobyn ulos, mutta Karen saa Lynetten kiinni itse teossa. Lynette syytt\xc3\xa4\xc3\xa4 Karenin valitsevan mieluummin kissan kuin Tomin, jolloin ulko-ovi aukeaa ja Toby karkaa. Karenin yritt\xc3\xa4ess\xc3\xa4 saada Toby takaisin taloon, Lynette saa t\xc3\xa4m\xc3\xa4n kiinni ja n\xc3\xa4kee tornadon olevan tulossa. He yritt\xc3\xa4v\xc3\xa4t ehti\xc3\xa4 takaisin taloon, mutta menev\xc3\xa4t lopulta Lynetten kotiin ja turvaan kylpyammeeseen. My\xc3\xb6hemmin tornadon menty\xc3\xa4 ohi, he astuva ulos ja n\xc3\xa4kev\xc3\xa4t rouva McCluskeyn kodin tuhoutuneen t\xc3\xa4ysin._NEWLINE_Jaksosa "Welcome to Kanawaga" rouva McCluskey n\xc3\xa4kee Lynetten lapsien ja miehen pelastautuvan, mutta Ida ei selvinnyt. Lynetten ja Karenin pakatessa Idan tavaroita, he p\xc3\xa4\xc3\xa4tt\xc3\xa4v\xc3\xa4t ripotella h\xc3\xa4nen tuhkat baseball-kent\xc3\xa4lle, mutta asiat mutkistuvat Idan siskonpojan ja -tytt\xc3\xb6ren saapuessa hakemaan tuhkia. Lynette vaihtaa tuhkat imurin p\xc3\xb6lypussin sis\xc3\xa4lt\xc3\xb6\xc3\xb6n ja my\xc3\xb6hemmin samana iltana Lynette ja Karen ripottelevat tuhkat stadionille._NEWLINE_Jaksossa "Free" sarja hypp\xc3\xa4\xc3\xa4 viisi vuotta ajassa eteenp\xc3\xa4in.'